இருதலைப்புள்
{{double image|right|Relief of Gandaberunda bird (two headed) in the Rameshwara temple at Keladi.jpg|200|GANDA-BHERUNDA.jpg|170|இடது: [[கேளடி]] இராமேசுவரர் கோயிலில் கூரைச்சிற்பமாக இருதலைப்புள். வலது: [[தஞ்சைப் பெருவுடையார் கோயில்|தஞ்சைப் பெருவுடையார் கோயிலில்]] அலங்கார உருவமாக இருதலைப்புள்}}
 [[File:2HeadsCow.jpg|thumb|150px|right|இருதலைக் கன்று]]
 
 '''இருதலைப்புள்''', '''சிம்புள்''' அல்லது '''கண்டபேருண்டப் பறவை''' ([[கன்னடம்]] ಗಂಡಭೇರುಂಡ), ([[சமசுகிருதம்]] भेरुण्ड) என்பது [[இந்து தொன்மவியல்]] கூறும் ஒரு பறவை. இது [[இருதலைப்பாம்பு]] போல் இரண்டு பக்கம் தலை கொண்ட பறவை. அல்லது இரண்டு தலை கொண்ட ஓருருவப் பறவை. இது இரண்டு தலை கொண்ட குழந்தை போன்றது. &lt;ref&gt;[https://www.google.co.in/search?q=joined+twins+pictures&amp;aq=1&amp;oq=joined+twins&amp;aqs=chrome.1.57j0l3.25222j0&amp;sourceid=chrome&amp;ie=UTF-8 (படங்கள்)]&lt;/ref&gt; இந்து தொன்மவியல்படி  இது மகத்தான மந்திர சக்தியைக் கொண்டது என நம்பப்படுகிறது. இது [[கர்நாடகம்|கர்நாடக]] மாநில அரசாங்கத்தின் அதிகாரப்பூர்வ சின்னமாக பயன்படுத்தப்படுகிறது, ஏனெனில் இது வலிமையின் அடையாளமாகவும், அழிவு சக்திகளை எதிர்த்து போராடுவதாகவும் நம்பப்படுகிறது. இது பல இந்து கோவில்களில் சிற்பமாக செதுக்கப்பட்டு சிற்ப வடிவமாக உள்ளது.&lt;ref&gt;{{cite web
 |url=http://www.kamat.com/kalranga/prani/ganda.htm
 |title=Mystical Bird Gandaberunda
 |accessdate=2007-04-12
 }}&lt;/ref&gt;
 == விளக்கம் ==
 பொதுவாக இந்தப் பறவைகள் தங்கள் அலகால் [[யானை]]களின் துதிக்கையை பிடித்து தூக்கிக்கொண்டுள்ளது போல் அமைக்கப்பட்டுள்ளன, இது அவற்றின் மகத்தான வலிமையைக் காட்டுவதாக உள்ளன. [[மதுரை]]யில் கிடைத்த ஒரு பழங்காலக் காசில் அது தன் அலகில் ஒரு பாம்பை வைத்திருப்பதாக உள்ளது.&lt;ref&gt;Ganesh Coins of Tamilnadu, 13.48&lt;/ref&gt; இரண்டு சித்தரிப்புகளிலும் இந்தப் பறவையானது [[மயில்|மயிலை]] ஒத்த நீண்ட வால் இறகுகளைக் கொண்டதாக காட்டுகின்றன, அதே சமயத்தில் இரு வடிவங்களிலும் இரட்டைத் தலைக் கழுகு போன்ற  உருவமாக காட்டுகின்றன.
 கர்நாடகத்தில் உள்ள பேலூர், [[சென்னகேசவர் கோயில், பேளூர்|சென்னகேசவர் கோவிலில்]], கண்டபேருண்டப் பறவை  &quot;அழிவின் சங்கிலி&quot;  காட்சியாக செதுக்கப்பட்டு சித்தரிக்கப்பட்டுள்ளது. ஒரு மான் பெரிய மலைப் பாம்புக்கு இரையாகிறது, இதையொட்டி ஒரு யானை தூக்கி எறியப்படுகிறது. ஒரு சிங்கம் யானையை தாக்குகிறது, சிங்கமும் [[சரபேசுவரர்|சரபத்தால்]] விழுங்கப்படுகிறது.   இறுதியாக சரபத்தை கண்டபேருண்டப் பறவை முடிக்கிறது என உள்ளது.&lt;ref&gt;https://web.archive.org/web/20140202000034/http://www.kamat.com/jyotsna/blog/blog.php?BlogID=1149&lt;/ref&gt;
 
 == தமிழ் இலக்கியங்களில் ==
 சங்கநூல்களில் இரண்டு பாடல்கள் இந்தப் பறவையைக் குறிப்பிடுகின்றன. 
 
 தோழி ஒருத்தி தனக்கும் தலைவிக்கும் உள்ள உறவை இருதலைப்புள்ளின் தலைகள் போன்றது என்கிறாள்.&lt;ref&gt;
 யாமே, பிரிவு இன்று இயைந்த துவரா நட்பின்,&lt;br /&gt;
 இரு தலைப் புள்ளின் ஓர் உயிரம்மே; (அகம் 12)&lt;/ref&gt; கணவன் ஒருவன் தனக்கும் தன் மனைவிக்கும் உள்ள உறவை ஓர் உயிர் இரண்டு தலை பெற்றிருப்பது போன்ற உறவு என்கிறான்.&lt;ref&gt;
 என் இவை, ஓர் உயிர்ப் புள்ளின் இரு தலையுள் ஒன்று&lt;br /&gt;
 போர் எதிர்ந்தற்றாப் புலவல்? நீ கூறின், என்&lt;br /&gt;
 ஆர் உயிர் நிற்கும் ஆறு யாது? (கலித்தொகை 89)&lt;/ref&gt;
 
 இந்தப் பறவை வடமொழிப் பஞ்சதந்திரக் கதையில் வருகிறது. சுமேரிய முத்திரையிலும் ([[பொது ஊழி|பொ.ஊ.மு.]] 1350) அச்சுதராயர் தங்க நாணயத்திலும் ([[பொது ஊழி|பொ.ஊ.]] 1530) இந்தப் பறவையின் படம் இரண்டு முயல்களைத் தூக்கிச் செல்வது போன்று உள்ளது.&lt;ref&gt;[http://www.sisnambalava.org.uk/articles/others/%E0%AE%A4%E0%AE%AE%E0%AE%BF%E0%AE%B4%E0%AF%8D-%E0%AE%87%E0%AE%A9%E0%AE%A4%E0%AF%8D%E0%AE%A4%E0%AE%BF%E0%AE%A9%E0%AF%8D-%E0%AE%B5%E0%AE%AF%E0%AE%A4%E0%AF%81-%E0%AE%8E%E0%AE%A9%E0%AF%8D%E0%AE%A9-20120313070157.aspx இருதலைப்புள் செய்தி]&lt;/ref&gt;
 
 * சொல்லாட்சி
 'இருதலை என்னும் சொல் சங்கநூல்களில் 'இரண்டு பக்கம்' என்னும் பொருளில் பயின்று வருகிறது.&lt;ref&gt;
 இருதலைக் கொள்ளி - அகம் 339&lt;/ref&gt;&lt;ref&gt;கடுங் காற்று எடுப்ப, கல் பொருதுஉரை இ,	&lt;br /&gt;
 நெடுஞ் சுழிப் பட்ட நாவாய் போல,&lt;br /&gt;
 இரு தலைப் பணிலம் ஆர்ப்ப, (மதுரைக்காஞ்சி 380)&lt;/ref&gt;&lt;ref&gt;இரு தலை வந்த பகை முனை கடுப்ப, (மதுரைக்காஞ்சி 402)&lt;/ref&gt;&lt;ref&gt;பசித்துப் பணை முயலும் யானை போல,&lt;br /&gt; 
 இரு தலை ஒசிய எற்றி,&lt;br /&gt;
 களம் புகு மல்லற் கடந்து அடு நிலையே(புறம் 80) ஆமூல் மல்லன் முன்னும் பின்னுமாகிய இரண்டு பக்கமும் தாக்கிப் போரிட்டானாம். (புறம் 80)&lt;/ref&gt;&lt;ref&gt;ஒருதலையான் இன்னாது காமம் காப் போல &lt;br /&gt;
 இருதலையும் ஏமாப்பு உடைத்து (திருக்குறள்)&lt;/ref&gt;
 
 ==அடிக்குறிப்பு==
 {{Reflist}}
 
 [[பகுப்பு:பறவைகள்]]
 [[பகுப்பு:இந்து புராணகால உயிரினங்கள்]]